ᐊᐃ ᐱᖃᓐᓈᑲᐃ ᐱᓇᓱᖃᑎᒃᑲᓗ

ᐊᓪᓚᐳᖓ ᖃᕝᕕᕕᒃ ᐃᓄᐃᑦ ᐃᓚᒌᑦ ᓄᓇᓕᐅᓪᓗ ᖃᓄᖕᖏᓯᐊᕐᓂᓕᕆᔭᐅᕕᖓᓂ ᐱᒍᑦᔨᓱᖓ. ᑎᒥᖕᖑᖃᕐᒥᐅᔪᒍᑦ ᑭᓇᐅᔭᕐᑎᒍᑦ ᖄᖏᓐᓂᑯᓕᐅᖕᖏᑐᖅ ᐊᐅᓚᑕᐅᔪᖅ ᐊᒻᒪᓗ ᐃᓕᖓᔪᖅ ᐃᓄᑐᐃᓐᓇᓄᑦ ᓯᕿᓂᕐᒥᓄᓇᓯᒪᔪᓄᑦ. ᖃᕝᕕᕕᒃ ᓄᐃᑕᐅᓯᒪᕗᖅ ᐋᕐᕿᒋᐊᖁᓪᓗᒍ ᖃᓄᐃᖕᖏᓯᐊᕐᓂᒧᑦ ᐊᒻᒪᓗ ᐃᒥᓂᑦ ᑲᒪᑦᓯᐊᓂᕐᒧᑦ ᓄᓇᓕᑦᑕ ᐃᓗᐊᓂ ᐱᒍᑦᔭᐅᓂᕐᓂᑦ ᓄᐃᑦᓯᓗᑕᓗ ᐃᓄᐃᑦ ᐃᑲᔪᑕᐅᕕᑦᓴᖓᓂ ᑎᒥᒃᑯᑦ ᖃᓇᐃᖕᖏᓯᐊᕐᓂᒥᑦ ᐃᓗᕐᕈᓯᑎᒍᓪᓗ ᓈᒻᒪᓈᑦᓯᐊᓗ, ᐊᑦᑕᓇᐃᑦᑑᓗᓂ ᐊᒻᒪᓗ ᓱᓱᑦᓴᓯᐊᓗᓂ ᐃᓄᓕᒫᓂᑦ ᓯᕿᓂᕐᒥᐅᓂᑦ, ᓇᓕᐊᓂᑦ ᓄᓇᒥ ᐊᖏᖃᑎᕇᒍᑕᐅᓯᒪᔪᒥᑦ ᐱᔪᕕᓂᐅᒐᓗᐊᕐᐸᑦ.

ᐅᓇ ᐅᐱᕆᔭᐅᒻᒪᕆᑦᑐᖅ ᐊᒻᒪᓗ ᐱᓪᓗᑯᕆᐊᓖᑦ ᐃᓂᓪᓚᑕᐅᒪᔪᑦ ᐱᒋᐊᕈᑎᕆᓚᐅᕐᑕᕗᑦ ᐊᒥᓱᖏᑐᑦ ᑕᕐᖀᑦ ᓈᓕᕐᑎᓗᒋᑦ ᐃᓄᑐᖃᐃᑦ ᓴᐳᒻᒥᔭᐅᕕᑦᓴᖓᓂ ᑎᒥᐅᔪᒥᑦ. ᑕᕐᕿᑕᒫᑦ, ᐸᔪᕋᓲᕈᔪᒍᑦ ᐃᕐᓯᕕᓐᓂᑦ ᐃᓗᓕᖃᑦᓱᑎᒃ ᐃᓄᐃᑦ ᓂᕿᑐᐃᓐᓇᖏᓐᓂᑦ ᐊᒻᒪᓗ ᐃᓪᓘᑉ ᐱᓪᓗᑯᒋᐊᓂᖏᓐᓂ 40 ᐃᓄᑐᖃᐃᓐᓄᑦ ᒪᓐᑐᔨᐊᒥ ᓄᓇᓯᒪᔪᓄᑦ. ᐊᖏᖃᑎᕇᓐᓂᑯᑦ ᐱᓇᓱᐊᖃᑎᖃᓕᑐᒍᑦ ᐃᓄᓕᑦᓯᕕᒻᒥ ᐳᓚᕋᖃᑦᑕᓗᑕ ᐊᒻᒪᓗ ᐃᓄᓯᕐᒧᑦ ᐱᓪᓗᑯᕆᐊᓕᓐᓂᑦ ᐸᔪᕋᕐᓗᒋᑦ ᐃᓄᓐᓄᑦ ᐊᑯᓂ ᑲᒪᕆᔭᐅᕕᒻᒦᑐᓄᑦ ᓯᕿᓂᕐᒥ. 50 ᒥᑦᓵᓂᑦᑐᑦ ᐃᓄᐃᑦ ᐊᑯᓂ ᑲᒪᕆᔭᐅᕕᒻᒦᑐᑦ ᒪᓐᑐᔨᐊᒥ. ᓴᐳᒻᒥᔭᐅᕕᓴᖃᕐᖏᑐᖅ ᓄᓇᓕᑦᑕ ᐃᓗᐊᓂ ᑖᒃᑯᓄᖓ ᐊᓐᓂᐊᕕᒻᒥᑐᓄᑦ. ᓱᕙᓗᓗᐊᕐᑐᒥᒃ ᐃᑉᐱᕆᔭᐅᒐᓛᕋᑎᓪᓗ. ᐸᔪᕋᓱᒍᒻᒥᔪᕈᑦ ᐃᓅᓯᐅᑉ ᐱᓪᓗᑯᕆᐊᓕᖏᓐᓂᑦ ᐃᓄᑐᖃᑦᑎᓄᑦ ᐊᓂᕐᕋᖃᖕᖏᑐᓄᑦ. ᐊᒥᓱᓂᑦ ᐃᑲᐅᕐᓂᓂᑦ ᑲᑎᒪᑦᓯᓱᑕ ᐅᖄᖃᑎᖃᕐᓯᒪᓕᕐᑐᒍᑦ ᐃᓄᑐᖃᑦᑎᓂ ᑭᖕᖑᒪᕆᔭᓕᒪᖏᑦ ᓇᓗᓇᐃᔭᕐᑕᐅᓯᐊᖁᓪᓗᒋᑦ.

ᐃᓄᑐᖃᐃᑦ ᓴᐳᒻᒥᔭᐅᕕᖓ ᑎᒥᐅᔪᖅ ᐊᖏᓕᕙᓪᓕᐊᔪᖅ ᑐᑲᑦᑐᒥᑦ ᐊᒻᒪᓗ ᓄᑖᑦ ᐃᓚᐅᓕᖃᑦᑕᑐᑦ ᐃᑲᔪᕐᑕᐅᒍᒪᓂᕐᒥ ᕿᓂᕐᓱᑎᑦ ᐱᓇᓱᐊᕈᓯᑕᒫᑦ ᐊᒻᒪᓗ ᖃᕝᕕᕕᒃ ᐃᑲᔪᕐᓯᒪᔭᐅᒍᒪᕗᖅ ᓴᐳᒻᒥᔭᐅᓗᓂ ᑲᔪᓯᖁᕐᓗᒍ ᐊᑐᐃᓇᖃᕐᓂᒥ ᑕᒃᑯᓂᖓ ᐃᕐᓯᕕᓐᓂᑦ.

ᑕᒪᓐᓇ ᐱᑦᔪᑎᕆᓪᓗᒍ, ᕿᓂᕐᑐᒍᑦ ᑐᓂᕐᕈᓯᐊᕋᑦᑕᓴᓂᑦ ᓴᐳᒻᒥᔨᑦᑎᓂ. ᑐᑦᓯᕋᕐᑐᒍᑦ ᑎᒥᐅᔫᖁᑏᑦ ᑐᓂᓯᕈᓐᓇᒪᖔᑦ ᑭᓇᐅᔭᕐᓂᑦ ᐅᕝᕙᓗᓘᓐᓂᑦ ᓱᓇᑐᐃᓐᓇᓂ ᐃᓄᑐᖃᕐᑎᓄᑦ ᐃᓕᖓᔪᓂᑦ (ᐅᖁᑦᑕᕈᓱᕈᖕᖏᑐᑦ ᓂᖀᑦ, ᑎᒥᑯᑦ ᓴᓗᒻᒪᓴᐅᑏᑦ, ᓴᓇᖕᖑᐊᒐᐃᑦ, ᓴᓇᖕᖑᐊᓂᑦ ᐊᓯᖏᓪᓗ) ᑐᓂᕐᕈᓯᐊᑦ ᓱᓇᐅᒐᓗᐊᕐᐸᑦ ᐅᐱᕆᔭᐅᒻᒪᕆᑦᑐᖅ 100% ᐃᓗᓐᓇᓯᐊᑎᒃ ᐃᓄᑐᖃᕐᑎᓄᑦ ᓯᕿᓂᕐᒥᐅᓄᑦ ᐃᓕᖓᔪᑦ.

ᐱᔪᒪᔪᒍᑦ ᑐᓂᕐᕈᓯᐊᓂᑦ ᑲᔪᓯᖁᕐᓗᒍ ᐃᓄᑐᖃᐃᑦ ᓴᐳᒻᒥᔭᐅᕕᖓ ᑎᒥᐅᔪᖅ ᐊᒻᒪᓗ ᑐᓄᑐᐃᓐᓇᖁᓐᓇᑕᓗ ᑭᓇᑐᐃᓐᓇᒥ ᖃᓄᑐᐃᓐᓇᖅ.

ᑐᓂᕐᕈᓯᐊᑦᓯᐊᓯᓐᓄᑦ, ᑐᓂᔨᓚᖓᔪᓯ ᑲᔪᖏᕐᓴᐃᔪᒥ ᑎᒥᒃᑯᑦ ᖃᓄᐃᖕᖏᓯᐊᕐᓂᒥ ᐊᒻᒪᓗ ᑲᒪᑦᓯᐊᓂᕐᒥ ᐃᒻᒥᓂ ᐱᒻᒪᕆᐅᔪᓄᑦ ᐃᓚᐅᔪᖁᑎᑦᑎᓄᑦ ᓄᓇᓕᑦᑕ ᐃᓗᐊᓂ.

ᐃᓚᐅᒍᒪᕈᕕᑦ ᑐᓂᔨᓂᕐᒥᑦ ᖃᕝᕕᕕᒻᒧᑦ ᖃᐅᔨᑎᑕᐅᕈᒪᕗᒍᑦ ᓱᓇᓂᑦ ᐊᒻᒪᓗ ᖃᓄᐃᓪᓗᐊᑐᕆᔪᒥ ᑐᓂᔨᒪᖔᕐᐱᑦ.

ᐅᖄᖃᑎᕕᑦᓴᖅ: ᔪᐊᓇ ᐊᕝᕙ ᖃᕆᑕᐅᔭᕐᑎᒍᑦ: javva.qavvivik@gmail.com

ᓇᑲᕐᒦᓴᐅᑎᕆᕗᖓ ᐃᑲᔪᕈᒪᓃᑦ ᐱᑦᔪᑎᒋᓪᓗᒍ.

ᓖᓴ ᒍᐊᑦ